Senekal: IRV gaan gemeenskapsveiligheidshandves bekendstel(Argieffoto) Die Instituut vir Rasseverhoudinge (IRV) beoog om Vrydag ŉ gemeenskapsveiligheidshandves in Senekal bekend te stel in ŉ poging om geweld en misdaad in die land hok te slaan. Die handves bevat voorstelle met praktiese oplossings wat aan pres. Cyril Ramaphosa en die minister van polisie, Bheki Cele, oorhandig gaan word. “Ons het nie geweld of vyandigheid in ons land nodig wat ons gemeenskappe net verder verdeel nie. Ons het praktiese oplossings nodig. Ons hoop die handves sal ons help om dit te bereik,” sê Hermann Pretorius, die IRV se adjunkhoof van beleidsnavorsing. Pretorius sê die oproerigheid wat in Senekal ontstaan het in reaksie op die wrede moord op die 21-jarige Brendin Horner op ŉ plaas in die Paul Roux-omgewing, plaas kwessies soos rasseverhoudinge en die versuim van die regering om Suid-Afrikaners se veiligheid te verseker, opnuut in die soeklig. “Daar is ŉ enorme behoefte onder redelike Suid-Afrikaners om hierdie sake in openbare debatte te bespreek. Dit is egter nou nie net die tyd vir eerlike, oop en redelike besprekings oor kwessies wat alle Suid-Afrikaners verenig nie; ons het ook praktiese oplossings nodig. “Misdaad vernietig Suid-Afrikaanse lewens en gemeenskappe. Landelike gemeenskappe is onder dié wat deur die regering aan hul eie lot oorgelaat word en kwesbaar is vir gewelddadige aanvalle wat gesinne vernietig.” Die IRV se handves bevat verskeie oplossings wat daarop gemik is om misdaad en plaasaanvalle te bekamp. Dit stel voor dat: Die IRV het ook ŉ beroep op Suid-Afrikaners gedoen om die voorstelle te steun.